
VUELO PA Y FOR DI CALI-COLOMBIA 


AEROPUERTO DI ARUBA TA 
CELEBRA RUTA NOBO DI WINGO 


OBISPADO KIER DIALOGO 
NACIONAL HABRI 
RIBA MATRIMONIO 
DI MESUN SEXO 


PARLAMENTARIO 
DI RAIZ HUNGANDO 
CU BARAHA DI 
CARTA INCOMPLETO 


GABINETE WEVER 
CROES II SU DIANAN 
TA CONTA Y RAIZ LO 
SALI PERHUDICA 

D 
iamars ultimo dia 4 di Juli, Obispado Willemstad a diri- 
gi un carta na Presidente di Parlamento sr Edgard Vro- 
lijk, cual ta relaciona cu e topico di matrimonio di esunnan 
di mesun sexo. 


Copia di e carta aki tambe a bay pa Su Excelencia Gobernado 
Alfonso Boekhoudt, tambe pa Prome Minister Evelyn Wever 
Croes, Herman Hek kende ta Griffier di Parlamento y otro 
copia pa Reverendo Andres Maskowiec, Vicario Episcopal 
Aruba. 


Parti di contenido di e carta ta mustra cu un di e topiconan 
sensibel reconoci ultimo tempo, ta e tema relaciona cu 
matrimonio di personanan di mesun sexo. 
Na mes momento Obispado tambe ta mustra cu por a 
compronde cu tin un proposicion di ley cu tin cu keda discuti 
dentro di poco tempo den Parlamento di Aruba,  relaciona 
cu e tema aki. 


Obispado ta mustra cu no ta intencion di drenta un discusion 
cu si esaki por of no por pero si cu nan ta boga pa mantene 
bienestar  general semper dilanti di cualkier asunto impor- 
tante pa comunidad. 


Relaciona cu esaki Obispado ta considera e tema aki di vital 
importancia, asina importante cu  no por trata e tema aki sin 
mas den Parlamento, sin cu tabatin participacion  di henter 
comunidad, pa medio di un dialogo nacional habri den cual 
tur interesado- y organisacionnan ta participa den esaki. 


Na mes momento tambe ta ser mustra cu Obispado ta 
lamenta cu nan no a wordo invita como un instituto impor- 
tante pa cu e ‘salud socio spiritual’ di comunidad pa cu e 
tema importante aki y como tal ta urgi Parlamento encare- 
sidamente pa bay den un dialogo habri y sincero, caminda 
e bienestar general ta ser poni dilanti prome cu e tema di 
un ley pa cu matrimonio di hendenan di mesun sexo, wordo 
trata oficialmente den Parlamento. 


Obispado a  señala cu esaki ta e miho forma pa demostra 
respet y duna oido pa tur persona cu por ta na fabor di e 
tema aki pero na mes momento e cantidad di ciudadanonan 
cu ta contra di e proposicion aki. 


E carta a drenta na Presidente di Parlamento diamars ultimo 
y  tur cos ta mustra cu ainda e no a ser atendi pa Presidente 


di Parlamento mirando cu ayera a tuma luga e reunion 
publico pa aproba introduccion di 7% di BBO na frontera, 
cu a dura te den oranan laat di atardi. 
No ta resta mas dia pa atende cu e carta aki mirando cu 
dialuna venidero 10 di Juli reces di Parlamento ta inicia te 
cu dia 16 di Augustus, pues por spera cu e carta aki lo ser 
trata te otro luna. 


E carta ta firma pa Mgr. Luis Secco, SDB Obispo di Willemstad 
y Rev. Curtis Meris MBA Kansier. 


Obispado kier dialogo nacional habri 
riba matrimonio di mesun sexo 

E 
reunion publico pa trata y apro- 
ba e ley pa introduccion di 7% di 
BBO na frontera ayera mainta den Par- 
lamento, tabata mustra riba un contin- 
uacion di e celebracion di ‘4th of July’ 
na Merca, ya cu vuurwerk tabata Sali di 
tur banda, mas tanto den seno di gobi- 
erno y fraccionnan cu ta sostene gobi- 
erno. 


E reunion cu a wordo yama pa 9.30 di 
mainta pero pa un motibo of otro, esaki 
no a tuma luga loke despues a bin 
resulta cu Minister di Financia Xiomara 
Maduro cu su colega Geoffrey Wever 
di partido RAIZ, lo mester a atende un 
diferencia di opinion riba un asunto 
sumamente delicado. 


Informacion extra oficial tabata mustra 
cu Minister Wever tabata sostene e 
posicion tuma pa varios gremio comer- 
cial y a pidi pa gobierno atende cu e 
proposicion di esakinan prome cu 
atende cu e ley den Parlamento. 


Nan a logra di Sali for di e situacion aki 
pero durante di disertacion di miembro 
di fraccion di RAIZ, Raymichelline 
Raymond, esaki a habri afo contra 
“prensa cumpra” cuestionando e forma 
con prensa lo a haci chansa pa loke ta 
su salud, algo cu el a lamenta formal- 
mente, acusando partidonan di oposi- 
cion di ta parti di e ‘hacimento di pret’ 
aki. 


Sinembargo den un forma hopi serio, 
Parlamentario Raymond a sigui mustra 
riba un mocion cu el a yega di presenta 
relaciona cu inclusion di tratamento 
di logopedia dor di AZV pero cu ainda 
gobierno no a atende cu e asunto aki, 
apesar cu el a manda varios rappel pa 
e wordo atendi. 
Un posicion fuerte algo nobo den 


historia di Parlamento ya cu esaki no 
sa pasa mucho c’un parlamentario ta 
pone su gobierno bou di presion y den 
e caso aki, c’un tipo di menasa si por 
yama esaki asina, di Parlamentario 
Raymond. 


Politicamente e posicion fiha pa e 
miembro di fraccion di RAIZ a mustra 
impresionante pero en realidad e ley 
aki por wordo aproba sin necesidad 
di e sosten di su persona, sigur dor di 
e hecho cu parlamentario pa fraccion 
di MAS, esta Marisol Lopez Tromp, no 
tabata presente pa e reunion aki ya cu 
e tabata den exterior. 


E hecho cu fraccion di MEP a logra di 
convence nan colega Setty Christiaans 
Yarzagaray pa haci su maximo esfuerso 
pa atende e reunion pa asina sigura cu 
e ley lo conta cu 11 voto na fabor y 
dado caso Parlamentario Raymond no 
vota pro e ley, esaki por keda aproba 


cu 10 voto na fabor y 9 contra ya cu 
e ausencia di Marisol Lopez Tromp ta 
permiti esaki. 


E situacion por bira mas serio, si e 
otro miembro di fraccion di RAIZ, sr 
Raymond Kamperveen dicidi di sostene 
su colega y keda sin vota pa e ley loke lo 
por a pone cu durante di votamento, lo 
por tabatin 9 vota pro y 9 vota contra, 
loke por a pone cu e ley lo no a wordo 
aproba. 


Den seno di partido MEP ta biba e 
pensamento cu lo ta miho pa e partido 
politicamente, suspende e cooperacion 
cu partido RAIZ cu ta hogando den su 
propio maneho caminda e confronta- 
cionnan ta birando mas y mas cu hopi 
diferencia di opinion entre e dos parti- 
donan aki, tanto riba nivel di goberna- 
cion como riba nivel parlamentario. 


Parlamentario di RAIZ hungando 
cu baraha di carta incompleto 

E 
‘luna de miel’ den e matrimonio MEP-RAIZ, masha dia 
a termina y tur loke tin aworaki, ta un conflicto tras di 
otro, cu confrontacionnan ta bayendo den un direccion no 
mucho respetuoso. 
E diferencia di opinion riba e forma con cu goberna e pais, 
con tin cu atende cu cierto asuntonan di interes general ta 
birando dia pa dia hopi grandi y e forma con a cuestionando 
principalmente e maneho di Minister di Medio Ambiente y 
Naturalesa, Ursell Arends, ta pone cu e tension ta sigui crece 
entre e dos partidonan. 


AWEMainta de edicionnan recien a mustra riba e hecho cu 
varios partido politico pa no bisa tur, ta preparando caba 
pa un posibel proceso electoral prome cu e fecha stipula pa 
2025, mirando e desaroyonan politico cu a bin ta tumando 
luga. 
E situacion cu a presenta ayera mainta tanto prome cu trata- 
mento di e ley di BBO na frontera y durante di e reunion, 
caminda a surgi den bista di hopi hende, cu tin un fraccion 
entre e dos partidonan cu ta forma gobierno, tanto riba nivel 
gubernamental pero tambe den parlamento. 
Fin di siman cu ta tras di lomba, tabatin en total cinco 
partido of politiconan cu a pertenece na un of otro organ- 
isacion politico, cu ta organisa actividad pa recauda fondo 
preparando pa un eventual eleccion prome cu tempo. 


Pa algun tempo caba partido MEP tin bista di tur hende, ta 
gobernando haciendo campaña caminda ultimo simannan, 
e tendencia aki a sigui aumenta caminda tin presentacion 
di supuesto proyectonan grandi pero sin cu a pone un fecha 
oficial pa esakinan wordo ehecuta. 
Esun mas impactante tabata di Minister Glenbert Croes 
kende a anuncia cu deliberacionnan ta hopi avansa pa loke 
ta e proyecto pa transforma refineria di San Nicolas den un 
asina yama “hydrogene valley” cu lo enfoca riba e region di 
Caribe. 


Sinembargo ta un proyecto cu falta asina hopi preparacion 
y cu si esaki wordo ehecuta, lo por ta bou di bou di otro 
gobernacion y sin presencia di e propio Glenbert Croes. 
Minister di Husticia, Minister di Medio Ambiente, Minister di 
Turismo, tur a presenta probabel plannan pa loke proyec- 
tonan nobo pero caminda ningun di nan ta mara na un fecha 


di ehecucion, loke ta mustra hopi riba un promocion politico 
locual MEP a haci den ultimo dos eleccion. 
Partido AVP for di algun tempo caba a bin ta trahando den 
pueblo, principalmente reuniendo den barionan, pa busca 
informacion di comunidad pero tambe organisando activ- 
idadnan pa recauda fondo, mientras cu varios candidato 
di e partido berde tambe ta organisando nan propio fund- 
raising. 


Pa loke ta partido MEP, tambe tin varios actividad tumando 
luga caminda candidatonan riba e lista di eleccion 2021, 
varios di nan ta recaudando fondo cu actividadnan social 
y loke a resalta den ultimo dianan, ta cu tin candidato di 
e partido geel cu a bin ta parti t-shirt geel cu logo di MEP 
entre nan hendenan. 


Partido MAS tambe a tene diferente actividad pa recauda 
fondo caminda fin di siman cu ta tras di lomba, tabatin un 
actividad di lider di e partido, Marisol Lopez Tromp. 
Tin hopi desaroyo tumando luga y ora cu compila esakinan 
hunto cu algun nombramento cu gobierno a bin ta haciendo, 
un tipo di “afscheidbeleid” ta pone cu hopi ta kere cu elec- 
cion ta mas cerca cu hopi hende ta pensa. 


Gabinete Wever Croes II su dianan ta conta y RAIZ lo sali perhudica 

D 
iaranson den oranan di merdia a drenta e 
noticia cu Lizah Vrolijk (37), kende a sufri 
un accidente diadomingo marduga a fayece. 
Diadomingo madruga dia 2 di juli, despues di 
1’or am central di polis ta wordo notifica di un 
accidente frontal na altura di Sonrisa na Pa- 
via. 


Na yegada di patruya ta bin encontra cu dos 
auto cu a dal frontal den otro. Ambos chauf- 
feur di tur dos auto tabata den estado critico. 


Patruya ta pidi pa ambulance cu maximo 
urgencia. Na e sitio di e sucedido a presenta 
ambulance, rapid responder como tambe 
brandweer. Na yegada di ambulance a stabi- 
lisa ambos chauffeur y a bay cu ambos chauf- 
feur cu maximo urgencia pa hospital. 


Polis di trafico como tambe polis tecnico 
a presenta na e sitio pa haci nan investiga- 
cion. Lamentablemente awe merdia ta drenta 
e noticia cu pa 12:18pm Dr.Vera ta constata 
morto di Adelizah Sherrylane Richanella Vrolijk, 
naci na Aruba 8 juli 1985. Slachtofferhulp 
tambe a presenta na e hospital pa brinda 


Lizah Vrolijk un mama hoben a bira victima di trafico 


sosten na famia di e fayecida. 


Lizah for di momento di a drenta hospital a bay den coma y por a nota cu 
e tabata lucha pero e slanan ricibi na cabes a resulta demasiado pisa. 


Lizah ta conoci pa motibo di ta yiu di Leo Vrolijk (Camarografo di TeleAruba 
y colaborador di AWEMainta) y Chelley Vrolijk (Boluntario di Rode Kruis). 
Lizah tambe a cuminsa den prensa y a traha entre otro na AWEMainta 
den Layout, traha avisonan y tambe den redaccion. E ta ruman di Andrew 
Vrolijk (Presentado di TeleNoticia) y Jeremy Vrolijk (tambe freelance den 
prensa y TeleAruba). 


E ta laga atras tres yiu homber den pleno hubentud. Nos ta manda palabra 
di condolencia na su mayornan, rumannan, yiunan, famia, amistad y cole- 
ganan di Do It Center. 


Cu Lizah sosega den brasa di Señor. 

C 
u masha placer y orguyo Aruba Airport Authority N.V. 
(AAA) ta anuncia cu Wingo, un aerolinea masha recono- 
ci pa su bon prijsnan, a lansa un ruta nobo, conectando Cali 
cu Aruba. E evento inaugural a tuma luga diaranson dia 5 di 
juli y esaki no ta solamente un logro pa Aeropuerto di Aruba 
y Wingo, pero tambe ta sirbi pa impulsa y mehora turismo 
ainda mas y fomenta e conexionnan cu e comunidad local 
na ambos destinacion. 


E celebracion a cuminsa na momento cu e pasaheronan a 
baha fo’i avion for di e vuelo di yegada caminda nan a ricibi un 
caluroso bonbini for di e team di Aeropuerto di Aruba mien- 
tras e bailarinnan local tabata baila riba ritmo di Carnaval 
pa entretene nan. E ceremonia inaugural oficial di e evento 
a tuma luga den e sala VIP di aeropuerto, caminda diferente 
minister, ehecutivo di aviacion y invitado a asisti. 


Entre e distinguido invitadonan tabata presente Minister 
di Turismo y Salud Publico, Dangui Oduber, Jorge Jimenez, 
Sales and Distribution Director of Wingo, Ronella Croes CEO 
di ATA y Joost Meijs kende ta CEO di Aruba Airport Authority. 
E evento a termina cu e cortamento di cinta tradicional y un 
cortamento di bolo cu ta simbolisa e inicio oficial di e opera- 
cionnan di e ruta nobo aki. 


Inicialmente a anuncia e ruta den luna di maart di e aña aki 
como un servicio pa e temporada di zomer pero debi na e 
cantidad positivo di reservacion, a yega na un acuerdo pa 
extende e servicio te cu high season incluyendo e lunanan 
di december di aña 2023 y januari di aña 2024. 
Cali ta e di tres ciudad di e aerolinea aki, mirando cu nan ta 
dunando servicio na e ruta di Bogota, Medellin y awo Cali. 
E ruta directo y nobo aki ta conta cu un capacidad di 1.500 
asiento adicional y ta brinda e pasaheronan mas conectiv- 
idad den Colombia y Latino America cu Wingo. Ademas na e 
atributonan remarcabel, Aruba ta sobresali como un destino 
internacional exclusivo cu tabata testigo di un aumento 
substancial di e frecuencia durante aña 2023. 


Loke Aeropuerto ta bisa 
Joost Meijs, CEO di Aeropuerto di Aruba, a expresa su alegria 
pa celebra e ruta nobo direct desde Cali pa Aruba. “Wingo 
ta un socio importante y valioso pa aeropuerto y nos ta hopi 
contento cu e servicio adicional desde Cali. Aviacion tin un 
rol importante pa economia di Aruba y Aeropuerto di Aruba 
ta continua cu su compromiso pa sigui busca oportunidad 
nobo pa expande su red y brinda e biaheronan servicio 
diversifica y emocionante como oportunidad di biahe. E 
asociacion andando cu Wingo ta demostra e compromiso di 


aeropuerto y e fortalecemento di e conexionnan aereo entre 
Aruba y Colombia”, asina Meijs a duna di conoce. 


Loke Wingo ta bisa 
Jorge Jimenez, director comercial y planificacion di Wingo 
a menciona cu: “Wingo ta continua cu e proceso di expan- 
sion pa sigui ofrece na e Colombianonan y e Arubianonan 
mas oferta na bon prijs. Nos ta hopi contento di ofrece e 
Caleñonan e posibilidad di por ta solamente dos ora leu di 
un di e luganan mas atractivo den Caribe como tambe ofrece 
e Arubianonan di por yega un di e ciudadnan mas atractivo 
di Colombia.” 


Detaye di vuelo 
Lo opera e ruta nobo aki di Cali-Aruba dos biaha pa siman 
riba diaranson y diasabra y lo ta bulando cu un avion modelo 
B737-800 cu tin un capacidad di 189 asiento. Ticket ta 
obtenibel a traves di e website di Wingo, www.wingo.com of 
tambe ta posibel pa book via bo agencia di biahe di confi- 
ansa. 


Vuelo pa y for di Cali-Colombia 


Aeropuerto di Aruba ta celebra ruta nobo di Wingo 

E 
industria di aerolinea ta experimentando cu cambion- 
an structural importante pa construi un futuro cu me- 
nos impacto ambiental. Awendia, hopi aerolinea renombra 
manera KLM, American Airlines, British Airways y Singapore 
Airline ta ofrece nan pasaheronan e posibilidad pa compensa 
boluntariamente nan “carbon footprint” durante nan vuelo. 


Dia pa dia consumidornan ta vocifera nan preocupacionnan 
mas y mas relatando e impacto riba medio ambiente ora di 
biaha. Cu esaki aerolineanan mester a cuminsa adapta y 
implementa programanan di compensacion di carbon cu nan 
ta produci. Na Aruba, nos tambe ta trahando duro pa intro- 
duci e oportunidad pa companianan compensa nan “carbon 
footprint” pa medio di un programa di ‘Captura di Carbon’, 
cual lo presenta beneficionan economico pa nos pais. 


Pa logra esaki nos mester cuida y proteha nos ecosistema 
entre otro mondi di mangel, esta mangroven, pasobra no 
solamente nan ta evita erosion na nos costa, pero tambe ta 
absorba nutricion y mas ainda nan ta capta cantidad masivo 
di emision di CO2 y otro gasnan di tera y secuestra carbon 
for di e aire. 


Ademas di e beneficio di mata di mangelnan, yerba di lama 
(seagrass) ta traha man den man cu e mangelnan mirando 


cu nan tambe tin un papel vital den preveni erosion na nos 
costanan y captura CO2. Yerba di lama ta complimenta e 
esfuersonan di e mangelnan pa crea un ecosistema resil- 
iente y sostenibel. Nan dos ta forma un aliansa poderso 
pa proteha nos costa y preserva bioversidad pa mitiga e 
impacto di cambio climatico. 


Na Aruba nos ta comprometi pa innova ora conecta mundo 
cu nos isla y awo mas cu nunca ta importante pa nos desa- 
roya den manera sostenibel. 


Minister Ursell Arends: 


Esfuersonan pa introduci 
capturacion di carbon den aviacion 

“A 
we ta yena mi di orguyo pa ta parti di e 
vuelo inaugural di e ruta directo di Cali - 
Aruba - Cali” tawata palabranan di Ronella Croes 
den nomber di Aruba Tourism Authority, na yega- 
da di e vuelo di Wingo cu a aterisa na Aeropuerto 
Internacional Reina Beatrix for di Cali. 


A.T.A. a bin ta traha di manera constante y 
consistente riba e strategia di diversificacion di 
e mercado primario, enfocando den diferente 
mercado. Resultado di esaki ta cu e mercado 
di Latino America a crece anualmente cu un 
promedio di 5% di 2011 te cu 2019, sin conta e 
mercado Venezolano. 


E strategia di diversificacion di mercado no ta 
solamente pa diversifica turismo for di Merca, 
sino tambe pa sigui crece y saca e maximo 
potencial for di cada un di e regionnan caminda 
cu Aruba ta presente, buscando pa conecta mas 
ciudad importante cu nos isla. 
“E 
tipo 
di 
iniciativanan 
aki 
ta 
stimula 
Colombianonan pa eligi nos destino, Aruba, pa 
bin pasa nan vakantie. E ruta nobo aki lo permiti 
residentenan di Cali pa bishita nos isla feliz di 
un manera directo, asina aportando na e diver- 
sificacion di e mercado Colombiano - e mercado 
mas importante di Latino America cu cual reci- 
entemente nos a celebra 40 aña di laso turistico” 
Croes a continua bisando durante su discurso. 


A.T.A. ta yama bonbini na Wingo cu 
vuelo directo nobo for di Cali pa Aruba 


Diversificacion Latino America a conduci na un crecemento anual di 5% for di 2011 pa 2019 


Pa loke ta trata e cifranan di crecemento, Aruba tin como obhetivo pa 
yega un total di 37 mil pasahero cu un crecemento di 17% compara cu 
2019 den un scenario conservador. Sinembargo, A.T.A. a proyecta un 
scenario optimista tambe caminda mas di 45 mil pasahero lo bishita 
Aruba, resultando den un crecemento di 40% compara cu 2019. Te cu 
luna di mei 2023, Aruba a recupera 7% compara cu 2019 di manera 
global. E mercado Colombiano a recupera cu 24% compara cu 2019. E 
crecemento ta danki na e esfuerso di promocionnan turistico di A.T.A. 
y socionan den negoshi, manera Wingo. Tuma nota cu A.T.A. ta tene 
cuenta cu trafico etnico y ta consciente di e trafico aki y ta midi resul- 
tado a base di ‘turista’ cu ta atrae. 


“Nos ta sinti nos hopi honra cu Wingo ta parti di e grupo aki cu a confia 
den nos producto y a permiti nos conecta cada biaha mas Colombia cu 
Aruba, asina ofreciendo biaheronan alternativanan nobo pa yega nos 
isla feliz. Nos ta specialmente honra di ta e unico destino cu a ricibi 
vuelonan adicional na e momento aki. Esaki ta demostra cu Wingo ta 
kere den nos destino.” Croes a expresa. 


Actualmente Wingo ta conta cu tres ruta directo pa Aruba. E rutanan di 
Bogota y Medellin a percura pa transporta 41% di e total di pasahero 
for di Colombia pa Aruba te cu mei 2023. Ta premira cu e ruta adicional 
for di Cali lo percura pa un aumento den e porcentahe aki y lo sigui forti- 
fica e relacion comercial y turistico entre Colombia y Aruba. 


A.T.A. ta gradici socionan di Wingo pa nan confiansa den nos isla, na 
Gobierno di Aruba pa kere den e vision di diversificacion di A.T.A., y e 
ekipo di AAA pa tur nan esfuerso pa haci di rutanan nobo un realidad, 
como tambe departamento di inmigracion y otro autoridadnan. Tambe 
ta gradici e ekipo di A.T.A. Latino America y Aruba pa tur nan trabou cu 
ta aporta na e meta aki. 

M 
inister di Asuntonan Economico, sr. Geoffrey Wev- 
er, hunto cu directora di Departamento di Asuntonan 
Economico, Sra. Maria Dijkhoff - Pita, a reuni cu Secre- 
tario di Estado Alexandra van Huffelen. Durante e reunion 
aki e topico central tabata e Aruba Fair Trade Authori- 
ty (AFTA). Aki Sr. Albert Scholten, kende ta e persona en- 
carga cu e implementacion di e Aruba Fair Trade Author- 
ity, a duna informacion di e diferente stapnan cu ta tuman- 
do pa cu implementacion - unda nos ta y kico falta ainda. 


Tambe a ilustra e diferente retonan cu mester surpasa, no 
solamente pa implementacion pero tambe como un organ- 
isacion cu lo ta creciente den tamaño, trabounan y tambe di 
importancia dentro di e clima empresarial di Aruba. 


AFTA lo tin un rol importante pa sigura cu e consumidor ta 
protegi contra practicanan indesea di parti di comercio, y lo 
enfoca entre otro riba competencia husto y limita practicanan 
abusivo di mercadeo, prijs of servicio contra consumidornan. 


Colaboracion dentro y cu partnernan externo di e Reino 
Hulandes lo ta sumamente importante pa establece proto- 
colnan, y cooperacion por ehempel entre ACM, FTAC; ICN. 
Mester por sigura cu ora AFTA inicia, por funciona optimal- 
mente mas lihe posibel, siñando for di miho practicanan 
(“best practices”) internacional, mientras aplicando regula- 
cion specialmente diseña pa e clima (tamaño) empresarial 
di Aruba. 


“Deadline pa implementacion di bureau y bestuur ta 2023, y ta 
canando riba schedule”, segun Sr. Scholten. Actualmente ta 


den proceso pa busca personanan pa e diverso vacaturanan. 
Ta importante pa nota cu AFTA ta un di e puntonan di imple- 
mentacion cual ta stipula den e landspakket, “un logro” den 
bista di minister Geoffrey Wever, expresando riba e impor- 
tancia di un autoridad manera AFTA y su significancia pa e 
consumidor y clima empresarial di Aruba. 


Minister Wever ta contento di e atmosfera ameno y al caso 
di e reunion, y ta positivo di mas futuro colaboracion dentro 
di Reino pa cu implementacion di AFTA. 


Bin bishita nos y probecha! 


Paña di bon calidad na bon prijs. 


Adres: Avenida Milio J. Croes 47 local 3 
Telefon: 5646733 – 5653466 
E-mail: info@carlymar.com 


Minister Geoffrey Wever: 


Reunion cu Sra. Alexandra Van Huffelen 
encuanto Aruba Fair Trade Authority 

P 
arlamentario Miguel Mansur, lider di fraccion ACCION21 a di- 
rigi un carta na secretaria di estado sra. Alexandra van Huffel- 
en, subrayando e urgencia pa adresa e asunto di matrimonio di 
mesun sexo na Aruba, Corsou y Sint Maarten. “A yega tempo pa 
Reino Hulandes cumpli cu su obligacionnan y sigura e realisacion 
di derechonan humano fundamental y libertad pa tur ciudadano, 
sin importa su orientacion sexual,” sr. Mansur ta expresa. 


E carta ta respondiendo na contestanan di van Huffelen na 
Senador Dittrich, den cuadro cu e discrepancia entre e leynan 
actual di matrimonio y obligacionnan fundamental pa loke ta 
derechonan humano. Esaki ta wordo subraya den Articulo 43 di 
Statuut voor het Koninkrijk der Nederlanden. 


E enfasis akinan ta riba violacion di e convencion Europeo pa loke 
ta derechonan humano, na unda cu e tres paisnan no ta cumpli 
den ofrece matrimonio na parehanan di mesun sexo of union cu 
consecuencianan legal mescos. Limita parehanan di mesun sexo 
na geregistreerd partnerschap ta un solucion ‘separa, pero igual,’ 
sinembargo historia ta mustra cu un doctrina asina tin su origen 
den e era di ‘segregacion’ na Merca. Por ehempel hendenan color 
scur mester a sinta patras di bus, tabata argumenta cu e trato 
ta separa pero igual paso nan lo yega na e mesun destina- 
cion pero awe nos ta reconoce esey como discriminacion 
institucionalisa. 
Crucialmente, estudionan conduci na 2021 y 2022 ta 
revela cu e mayoria di ciudadanonan Arubano ta sostene 
matrimonio di mesun sexo, un 57% cu ta expresa nan 
sosten. E resultadonan aki, tambe agrega na e carta 
manera evidencia, a haya su reconocemento 
como un finalista den e REED Latino Awards 
2022 na e categoria di Digital Survey y 
Nanotargeting – un acolada dentro di e 
mundo politico y comunicacion guber- 
namental. 


E politica rond di e tema di matri- 
monio di mesun sexo na Aruba 
ta agrega complexidad den e 
asunto aki. E gobierno actual, 
forma pa Movimiento Electoral 
di Pueblo [MEP], tin un mayoria 
chikito brinda pa dos restzetel y 
gobierno no ta disfruta di loke ta e 
sosten mayoritario di votadonan Arubano. 
Mas ainda, e preguntanan cu fraccion di 
MEP ta trece dilanti den e reportahe di 


ley riba matrimonio di mesun sexo ta revela puntonan preocu- 
pante caminda e fraccion ta liga matrimonio di mesun sexo na 
ser maligno pa bienestar di mucha, contra ordo natural y detri- 
mental pa bida psicosocial – un perspectiva desproba pa ciencia, 
medicina y cu base den prehuicio cu ta contradeci e deseonan di 
e poblacion Arubano. 


‘Ainda ta persisti e falta di derechonan legal’ 
E caminda den progreso di derechonan LGBT+ na Aruba semper 
den historia a depende di accion na corte of eleccion di miem- 
bronan di e comunidad LGBT+ den oficina publico. Casonan 
exitoso manera Oduber-Lammers na 2006 caminda un pareha 
Arubano-Hulandes a bay corte pa registra nan acto di matrimonio 
na Censo. Mientras cu registracion di matrimonio di mesun sexo 
a wordo permiti, el a keda simbolico paso ainda ta persisti e falta 
di derechonan legal acerca. 
E contesta di e secretaria di estado riba e pregunta si Reino su 
obligacion bao Articulo 43 inciso 2, ta wordo cumpli, ainda ta 
algo cu ta hopi anticipa. Adicionalmente, ta crucial pa tene den 
consideracion si e secretaria di estado ta na altura di estudionan 
y si el a combersa cu lidernan di fraccion na Aruba. Cual 
tambe ta trece claridad riba e factornan cu ta influencia 
nan posicion riba matrimonio di mesun sexo. 
Considerando e ehempel cu Hulanda a duna na 2010, 
ora cu matrimonio di mesun sexo a wordo introduci 
sin reservacion na Bonaire, Saba, y Sint Eustatis, e 
pregunta imperativo segun sr. Mansur ta bira si exten- 
diendo e solucion aki pa Aruba, Corsou y Sint Maarten 
ta alinea cu e obligacionnan cu tin para den 
Articulo 43 inciso 2. E debatenan rond 
di ‘neo-colonialismo’ no mester ciega 
e caminda pa igualdad y derechonan 
humano pa residentenan y miem- 
bronan di comunidad LGBT+ den e 
teritorionan aki. Si nos a siña algo 
di colonialismo ta cu miembronan 
di comunidad LGBT+ na e islanan 
CAS tin e mesun balor cu esnan na 
Hulanda y islanan BES y ta digno di e 
mesun derecho y proteccionnan. 
E yamado aki ta pa bini cu accion urgente 
pa rectifica e situacion actual, enfatisando 
cu progreso politico, como tambe igualdad 
berdadero solamente por wordo logra ora 
cu matrimonio di mesun sexo ta reconoci y 
protegi legalmente. 


Parlamentario Miguel Mansur, ACCION21: 


Ta haci yamado urgente den carta dirigi na secretaria van Huffelen 


Pa cumpli cu obligacion di derechonan humano igualitario 

D 
iaranson den careda di 9or di mainta, chauffeur pa un 
of otro motibo a sigui straight cay den lama panort di 
Arashi. Pa ser exacto den e bocht na e cabes di Aruba. Na 
prome instante a pensa cu e chauffeur a keda pega den e 
auto y mirando e impacto fuerte tabata mustra cu e chauf- 
feur ta herida. 


Mesora pidi pa presencia di polis, brandweer y ambulance. 
E chauffeur a logra sali di e auto, e la subi e barancanan y 
asina a subi tera. E tabata tin algun rasca na su curpa. 


Na yegada polis a cera e caminda pa asina por haci e 
investigacionnan necesario. Paramediconan di ambulance 
a trata e chauffeur masculino na e sitio. Brandweer tambe 
a presenta pero ya e chauffeur a sali caba for di e auto. E 
auto si tabata imposibel pa nan a saca e momento ey for 
di lama. 


Lo mester haci esaki cu un makinaria grandi. E motibo pakico 
e chauffeur a drenta lama cu su auto no ta conoci. Polis no 
a pone den boei pero a pidi transportwagen pa transport’e 
pa warda di polis. 


Chauffeur transporta pa warda di polis, despues cu e la cay cu auto den lama 

D 
iaranson anochi den careda di 7’or por a 
mira un cantidad di polis y tambe Team di 
Aresto. E motibo tawata cu autoridad lo mes- 
ter a drenta un cas despues di a haya ordo di 
fiscal. Tawata debi na un caso mas trempan 
di posibel menasa cu machete y arma di can- 
dela, ta parce cu e grupo of personanan aki a 
core drenta e cas aki situa di Mandolinstraat. 


Dado momento Team di Aresto a drenta den 
accion y ta logra ehecuta 3 detencion. Tur a 
wordo hinca den transportwagen y hiba di e 
sitio. 


Takelwagen tambe a yega y despues cu 
polisnan a rista den un auto color blanco cu 
tawata den cura, takelwagen por a bay cu ne. 
No a topa cu ni arma of machete. 


Tres hoben deteni: 


Accion policial den Mandolinstraat na Tarabana 


Diahuebs, 6 Juli 2023 
AWEMainta 
COMUNIDAD 
13 


T 
ur luna Horacio Oduber Hospital (HOH) ta elogia 
un colega cu di un forma of otro ta destaca y na 
juni 2023 a toca turno na un analista na departamen- 
to di microbiologia, esta Marienne Croes-Kock. Duran- 
te un supuesto cita di trabou analista Marienne Croes- 
Kock no a sospecha net nada y a keda hopi sorpresa 
ora a drenta ful su departamento completo compaña 
pa miembronan di Hunta di Directiva y hasta su mama 
y casa. Un sorpresa total cu ora ela realisa kico ta pas- 
ando a laga Marienne hopi emociona. 


Marienne ta un fantastico ehempel di un team player. 
Semper e ta cla pa yuda su coleganan y e ta tene cuenta 
cu e norma y balornan di su coleganan. 
E ta traha bon den team y su manera di comunica ta 
tremendo unda cu e ta keda trankilo y profesional mien- 
tras ta expresa su mes hopi cla sea verbalmente of por 
escrito. E ta scucha bon, ta compronde y ta laga tur 
hende den nan balor. Ademas, Marienne ta un persona 
cu caracter suave y su entusiasmo actitud facilmente 
ta trece un ambiente y influencia positivo pe team 
complete. 


Su conocemento y competencianan riba tereno di 
microbiologia y calidad semper ta riba un nivel halto y 
up to date. Marienne ta gusta siña pa amplia su cono- 
cemento y ta comparti esaki tambe cu su coleganan. E 
ta dedica na resultadonan y soluciona problema. E tin e 
‘drive’ pa bay e miya extra pa caba na un manera nechi 
y puntual tur loke el a cuminsa cu ne. 


Marienne sa con pa ‘tackle’ trabou y tin bon bista den 
calidad den su totalidad. Den e procesonan di acredit- 
acion e ta scoge pa caba e trabounan mas importante 
den un tempo corto. Durante esaki e ta bon den inter- 
preta e normanan y ta bay pa e miho. Detayenan no ta 
scapa Marienne, pues un wowo skerpi den tur trabou 
diagnostico cu e ta haci. Na final, meta pa Marienne ta 
pe pashent beneficia di un diagnostico completo y di 
calidad. 


Team completo di microbiologia ta contento di tin 
Marienne den nan team y no a duda di manda e nomi- 
nacion pa e wordo scogi merecidamente. Hospital 
ta orguyoso di tur empleado cu ta contribui na eleva 
e calidad di nos cuido medico na Aruba. Y pa luna di 
juni, un bunita reconocimento pa nos colega trahando 
na departamento di microbiologia di nos laboratorio. 
Masha pabien Marienne! 


Un analista cu wowo skerpi y pasion pa su trabou 


Marienne Croes-Kock ta empleado di luna di juni 2023 na HOH 

D 
iabierna 30 di juni Archivo Nacional Aruba y Biblioteca Nacio- 
nal Aruba a publica e database historico di personanan sclav- 
isa na Aruba 1840-1863, un database transcribi den un proyec- 
to conhuntamente cu Hulanda. Pa e database a uza un cantidad 
grandi di diferente fuente di Archivo Nacional Aruba manera: e 
registro di Emancipacion di 1863, lista di persona sclavisa, reg- 
istro di nacemento y fayecimento di persona sclavisa, peticion y 
acta notarial cu informacion tocante bendemento y cumpramen- 
to, traspaso y manumision di persona sclavisa. 


Minister Maduro ta informa cu e database aki ta haci posibel pa 
sigui e personanan sclavisa na Aruba entre aña 1840 y 1863. Pa 
medio di e database por busca e fam cu un persona sclavisa a 
ricibi na final di e epoca di sclavitud, pues cu ayudo di e database 
por sigui busca bek den e pasado di sclavitud. Ta di remarca cu e 
database ta importante tambe pa enseñansa y cultura den e isla. 
Si bo persona ta busca informacion tocante un familiar cu tabata 
catibo entre aña 1840 y 1863 na Aruba por tira un bista den e 
documento “zoekhulp”. E documento aki ta fungi como guia y ta 
duna recomendacion ora di busca/haci investigacion. 


Den e index aki bo persona por haya nomber di catibo durante di 
sclavitud, nomber y fam durante emancipacion, e genero, fecha 
di nacemento, nomber di mama, e profesion y religion. Tambe por 
haya informacion di doño (miho conoci como “shon”) y remarke di 
e fuentenan. Banda di esey, tin e sorto di acontecimento y e fecha 
di esaki. Manera a menciona anteriormente, e index ta consisti 
tambe di informacion di doño di catibo manera: nomber y fam, 
luga di residencia y remarke eventual di e fuentenan. Finalmente, 
tin nota di e fuente di referencia. 


Archivo Nacional Aruba hunto cu Biblioteca Nacional y Archivo 
Nacional di Hulanda a crea un database nobo. E database ta resul- 
tado di e colaboracion entre Raymond Hernandez y Edric Croes 
di Archivo Nacional Aruba, Peter Scholing (Biblioteca Nacional 
Aruba) y Coen van Galen di Radboud Universiteit Nijmegen (lider 
di proyecto di e database historico di Surinam y di Caribe, HDSC). 
Rosa Arends, Johny van Eerden (ANA) y Wouter Raaijmakers y 
Matthias Rosenbaum-Feldbrügge (HDSC) a encarga di ehecuta y 
transcribi e fuente nan primario. 


Traduccion di e database y “zoekhulp” na Papiamento tabata den 
man di Natalia Rodriguez (ANA), Ray-Anne Hernandez (UNOCA) y 
Josephine Peterson (UNOCA). Pa agrega, Archivo Nacional Aruba 
hunto cu Biblioteca Nacional Aruba y UNOCA ta trahando hunto 


riba e plataforma Coleccion Aruba (www.coleccion.aw) den coop- 
eracion cu otro instancia local y internacional pa asina pone mas 
fuente di e pasado di sclavitud online na disposicion di investiga- 
donan y esnan interesa. 


Segun Minister Maduro di e manera aki Aruba a crea su propio 
producto innovativo a base di e dataset inicial cu tabata un colab- 
oracion cu Hulanda. E prome version di e database ta solamente 
e comienso. Pa e database tin como meta pa sigui enrikece, crece 
y extrae mas informacion cu ta posibel for di dje. Mester resalta 
cu a haci e database disponibel na Papiamento tambe, pa asina 
hacie mas propio y parti di nos. Pa remarca, Peter Scholing (BNA) 
ta trahando riba e siguiente version di e data y di e database aki, 
entre otro door di conecta mas di e “missing links” na otro, pa 
asina e ta mas interesante y rico tanto den su contenido como 
visualmente. Di e manera aki lo por extrae mas informacion, wak 
lasonan familiar entre e personanan y bay mas den detaye ora 
di busca un hende y nan famia. Pronto e version nobo y enrikece 
aki lo wordo anuncia y lo bira accesibel tambe riba e portal di 
Coleccion Aruba. Por haya e database aki riba: www.coleccion. 
aw/busca/persona 


Minister Xiomara Maduro ta gradici Archivo Nacional Aruba 
hunto cu Biblioteca Nacional y Archivo Nacional di Hulanda pa 
crea pone disponibel e database di personanan sclavisa na Aruba 
durante 1840-1863 online. 


Minister di Cultura ta informa: 


Database di Personanan Esclavisa na 
Aruba 1840-1863 disponibel online 

P 
a un temporada basta largo bishita pa un Cas di nos Gran- 
dinan no tabata posibel. Pero e aña aki un team na biblio- 
teca bou coordinacion di sra. Yosmar Maduro-Sneek a reactiva 
e proyecto ‘Conta cuenta na Cas di nos Grandinan’. Pa 3 luna a 
bishita na total 12 biaha un cas hunto cu 4 escritor local pa de- 
leita e publico presente cu storia bunita y unico. Esaki ta e di 14 
aña cu ta haci esaki. 


Sr. Marco Christiaans, pareha Belen Kock-Marchena y Dolfi Kock 
y tambe sra. Ruthy Vrieswijk ‘Lady Ruth’ a carga e programa di 
biblioteca su proyecto ‘Conta Cuenta na Cas di nos grandinan’. 
Nan a duna nan aporte den forma di conta cuenta, recita poesia, 
canta y toca musica. 
Sr. Marco Christiaans ta contado di storia y autor di e buki 
‘Perseverancia’. ‘Perseverancia’ ta un storia di e piscadonan di 
e area di Noord (Montserrat). Christiaans ta gusta lesa y skirbi y 
tin hopi conocemento di e bida di antes na Aruba. Christiaans a 
conta cuenta tocante casamento di antes y con esey tabata bay. 
Sr. Christiaans a haya e proyecto fantastico y a disfruta di cada 
presentacion. 


Sra. Belen Kock-Marchena ta conoci pa su poesia y biblioteca tin 
varios di su publicacionnan den su coleccion, manera ‘Mas leu cu 
horizonte’, ‘Den bena di bida’ y ‘Vibrashon di amor’. Belen a traha 
hunto cu su casa y su yiu homber riba diferente otro publicacion. 
Dolfi Kock a skirbi buki pa mucha manera ‘E bruha brabo’, ‘Bon 
mucha???... tur dia!!’, ‘E gulido golos’. Tanto Belen como Dolfi a 
traha hopi aña den enseñansa na Aruba y tur dos ya a baha cu 
pensioen pero nan ta keda activo y semper dispuesto pa conta 
storia y recita poema. Belen y Dolfi a presenta bunita poema. A 
haci un sketch imitando e papia di diferente cultura, manera di 
Corsou, Boneiro y Surnam. Un berdadero talento pa haci esaki. 
Tambe a canta hunto cu nos Grandinan y conta cosnan/custum- 
bernan di antes. 


Ruth Vrieswijk-Bergen a publica coleccionnan di poema titula 
‘Alegria di Ruthy’ y ‘Poemanan di Ruthy’, ‘Sigui...inspira pa duna’, 
‘Mi bida den un dia. Den silencio’ y e tin su propio columna den 
Bon Dia cu yama ‘Sabiduria den nos alegria’. Ruth a interactua 
cu nos Grandinan pa medio di su poesianan, canticanan crioyo y 
tambe un storia cu e mes a skirbi. Tambe declamacion di poesia 
di otro poeta cu tin nificacion profundo pa nos grandinan. Ruthy 
a pasa un cusinchi di curason cora rond pa cada presente brasa 
y asina comparti algo di nan sentimento. 


Despues di e prome parti cu ta e presentacion di e autor, biblio- 
teca a sigui cu un pelicula cortico cu tema consecutivamente di 
‘e prome bishita di enamora na cas’, ‘San Juan’ y ‘Pidimento di 
man di antes’. Hunto cu team media a presenta un bunita mainta 


pa nos Grandinan. 
Di e manera aki biblioteca ta contribui presentando actividadnan 
alegre y informativo y hibando literatura pa nos grandinan cu ta 
biba den e diferente Cas pa nos Grandinan manera e.o. Paviljoen 
San Pedro, Huize Maris Stella Savaneta, SABA San Nicolas y Cas 
Marie Savaneta. Ta percura pa documenta e presentacionnan aki 
pa medio di filmacion y potret. Service club ‘International club of 
Quota Aruba’ a duna sosten financiero pa e proyecto. Diabierna 
mainta 27 di juni, e proyecto a yega na su fin. 


Conta cuenta ta continua 

“Señor ta mi wardador, mi’n tin falta di nada 
Den cunucu di yerba berde 
e ta ponemi sosega 
E ta hibami na awa trankil, pa mi bolbe hana 
forsa” - Salmo : 23 


Cu un inmenso tristeza pero conforme cu 
boluntad di Dios y agradecido cu tur e amor y 
tur loke ela hasi pa nos, nos ta anuncia cu ela 
bai laga nos y a bai sosega den brasa di Señor. 


Jose Manuel Giron 
*17 June 1948 † 01 Juli 2023 


Na nomber di su: 
Esposa stima: 
Mary Giron-v/d Biezen 


Yuinan stima: 
Chaira Giron 
Silverio Giron 


Nieta/ nietonan: 
Zuri Giron, Zahira y Zoë Kock, D’Shandrick y 
Yeshua Giron 
Mayornan: 
†Silverio y †Juana Giron- Velasquez 


Rumannan: 
†Selvia y Walter Escalona 
†Dominga Giron y Roberto Orman 
†Angel y Inez Giron 
Irena Werleman y †Maximo Werleman 
Juan y Madeline Giron 
Pilar y Nicolaas Rasmijn 


Subrino y subrina nan, Primo y prima nan 
Prima stima: 
Nemencia Rasmijn 


Comer y compernan, Amigonan di Lite Life, 
Integrantenan di Ex Banda Nos Orguyo 
Amigo nan y ex coleganan di Casino Wezen & 
Sindicato S.C.C.A 


Mihor amigonan: 
Eddy Bremo, Hubert Boezem (Duo Los 
Imperios), Frank Croes, Nacho Gomez, Victor 
Ridderstap 


Mescos cu un yui: 
Albertico Gomes 


Demas famia: 
v/d Biezen, Willems, Tromp, Pourier, Kock, 
Geerman 
Ruiz, Croes, St Jago, Escalona, Werleman, 
Violenus, Kelkboom, Molina, Rasmijn. 


Famianan y primo/prima nan na Venezuela: 
Velasquez, Cambero, Arias, Pinto, Amaya. 


Nos disculpa si acaso nos por a lubida un of 
mas persona den nos tristeza 


Ta invita pa asisti na acto di condolencia cu lo 
tuma lugar diabierna 07 di Juli di 7pm pa 9pm 
na Royal Funeral Home. 


Acto di entierro lo tuma lugar Diasabra 08 di 
Juli di 2pm pa 4pm na Royal Funeral Home. 


Despues di entierro no ta ricibi bishita na cas. 


Ze was een sterke vrouw, 
eentje met een krachtig karakter en een heel 
NOBEL hart!! Jacky je zal heel erg worden gemist. 
“Jody de Jong” 


Famia ta anuncia cu a bay sosega den Reino di 
Señor; Nos ruman, tanta, prima y amiga stima 
Marie Jacqueline 
Bardouille-De Palm 
Tante, Tant, Tante Jacky,Jacks, Juffrouw de Palm, 
* 2 oktober 1949 - + 1 juli 2023 


Mama y Tata: 
†Anselmo y †Ramona de Palm-Flanders 


Esposo: †Felix Bardouille 


Yiunan di su esposo: 
Monique Bardouille y yiu Caitlin Silvana 
Alexander Bardouille 


Rumannan: 
Gloria y Emiliano Kock-de Palm y famia 
Patrick y Jasinta de Palm-Maduro y famia 
†Philip y †Diane de Palm-Latos y yiu 
Adri y Nancy De Palm-Croes y famia 
Jeanette De Palm 
Alex y Diane de Palm-Flemming y famia 
Frank de Palm y famia 
Raul de Palm y famia 
Peter y Esther de Palm-Oudshoorn y famia 
Leila de Palm y Marlon van der Linde y famia 


Tantanan: Corrie Neuman y famia 
Silvy Flanders y famia 


Swa y cuñanan: Gala Ramada-Turney y famia 
Frank Bardouille y famia 
Lucy Sharp-Bardouille y famia 
†Errol y Bertie Bardouille y famia 


Primo/primanan: De Palm,Booi,Neuman,Bislik, 
Croes,Kelly,Provence, Thielman, Lendering, 
Antersijn, de Cuba y demas famia. 


Ihanan,subrino y subrinanan na Aruba, Hulanda 
y USA 


Su bon amiganan y amigonan: 
Friends Forever, Golden Girls , Grupo di Dongen, 
Chit Chat group, Amiganan di Koningin 
Wilhelmina Kankerfonds, Tur su amistadnan cu ta 
masha hopi pa menciona 


Ex coleganan y alumnonan Beatrix School, ex 
John F Kennedy ( Technische school), SEPB, 
Directiva di Nepthalie Henriquez Park y Trai 
Merdia Noord 
Su ayudante: Judith Mendez 
Sra Lola Geerman cu a cuide durante su malesa. 


Y Demas famia na Corsow, Boneiro , Hulanda , 
Venezuela y USA 


Nos disculpa si den nos tristesa nos por a laga un 
o mas famia afo. 


Acto di entierro lo tuma lugar diasabra 8 juli 
2023, na misa Birgen di Fatima Dakota. For di 2’or 
e restonan di defunto lo ta reposa den misa sigui 
pa un response y despues lo bay pa Santana 
Central na Sabana Basora. Lo tin oportunidad 
pa condoleer dia 7 juli 2023 for di 7 or pa 9 or di 
anochi na Aurora Funeral Home. 
Despues di entierro nos no ta ricibi bishita di 
condolencia . 


Na Aurora y na Misa lo tin un box disponibel pa 
donacion na KONINGIN WILHELMINA KANKER 
FONDS. 


Nos tante/tant stima 
Nos tanta cu tabata streng ora a 
toka e momento di educa. 
Nos tanta cu den momento 
nan di fiesta e tabata zorg pa 
tur hende pasa un rato agradable. 
Tambe nos tanta cu nos tur por a 
approach na momento cu nos ta 
mester un hende pa combersa 
y haña e guia correcto. 


Sobrino y Sobrinonan ta anuncia cu a bay 
sosega den Reino di Señor; 


Marie Jacqueline 
Bardouille-De Palm 
Tante, tant 
2 oktober 1949 -†1 juli 2023 


Sobrino y sobrinanan: 
Christopher de Palm (Houston Texas, USA) 
Patricia Werleman-de Palm y yuinan Lugena 
y Jo-Marie 
Omar de Palm y Ransella Lopez y yuinan 
Caleb y Diara 
Emile Kock y Marcia Chirino y yui Antoine 
Nabhilach y Ryan Davis – de Palm 
Leonella de Palm 
Frits de Palm 
Timothy de Palm 
Whesley de Palm y famia (Hulanda) 
Chantelle de Palm 
Anjorie y Claudeone Cavalcante – de Palm 
Franchesca de Palm y yiunan Alea y Anaya 
(Hulanda) 
Rayra Lopez, Andy yuinan Ryan y Luca 
Javier de Palm y Marny van der Lee y 
yuinan Seth y Ayden 
Gerald y famia 
Peter, Mitchell y Quincy de Palm na 
Hulanda 
Andrew y Shany Westerburger –Peterson 
Derrick Westerburger y yiu Clint 


Acto di entierro lo tuma lugar diasabra 8 juli 
2023, na misa Birgen di Fatima Dakota. 


For di 2’or e restonan di defunto lo ta reposa 
den misa sigui pa un response y despues lo 
bay pa Santana Central na Sabana Basora. 


Lo tin oportunidad pa condoleer dia 7 juli 
2023 for di 7 or pa 9 or di anochi na Aurora 
Funeral Home. 


Na Aurora y na Misa lo tin un box disponibel 
pa donacion na KONINGIN WILHELMINA 
KANKER FONDS. 


Diahuebs, 6 Juli 2023 
AWEMainta 
OBITUARIO 
17 


“Señor ta mi wardador, mi’n tin falta di nada. 
Den cunucu di yerba berde e ta ponemi sosega 
Salmo 23:1-2 


ku inmenso tristeza den nos kurazon, pero conforme 
ku Dios su voluntad nos ta anuncia fallecimiento di 
nos mama stima: 


Marietje 
Johanna Adonis 
Mihor conocí como:” Marlen” 
*30 Sept 1939 †1 Juli 2023 


Na nomber di su: 
Yiunan: Maritza Silieé 
Rugia Silieé y famia 


Nietonan: Jonathan Werleman 
Jeremiah Werleman 


Rumannan: †Esmeralda Gietel Agatha 
†Frido Agatha 
†Frans Adonis y Modesta Adonis Hernandez y famia 
Eddie y Annie Adonis-Bommel y famia 


Sobrino(a)nan: Elaine Gietel y Gerard Beugelsdijk, 
Eddie y Mariela Gietel-Koolman y famia, Astrid 
Gietel, Iris Gietel y famia, Ingrid y Frank Does Gietel, 
Debby y Karel Arends Gietel y famia, Lisette y Ernst 
Mohamed Adonis y famia, Gina Adonis y famia, 
Edmond Adonis, Valerie Adonis y famia, Alvin 
Agatha y famia, Aldrin Agatha, Zelda Steenen y 
Godfried Lampe 


Cuñanan: Modesta Adonis Hernandes 
Annie Adonis Bommel 


Iha: Lisette Mohamed 


Amiga(o)nan y rumannan: 
Nilda Bargues Raven, Lita v/d Kuyp, Mama Hart, 
Errol y Mildred Bakmeyer, Latie y Vivian Wever, Elvira 
Maduro, Elisabeth y David Gomes, Etlyn y Felix, 
Josmar y Erwin, Mama Lucia Lacle, Margo Ruiz y 
famia, Maureen Iniciarte, famia Speijer 


Amistadnan di cas: 
Poppy Monte, Ines Garcia 


Yiunan sin dolor: 
Judith Vingal 
Karel y Diana Bikker 


Miembronan di Iglesia Emmanuel, Pastor 
Gilbert Martes esposa y famia, anciano Robby 
Pieters esposa y famia, tur e ancianonan y tur 
e intercesornan y tur miembronan. New Life 
Tabernacle, Apostle Lissette Malmberg, Jennie 
Lion Sjin Tjoe, Pastora Tabitha y Emanuel Smith y 
miembronan di Iglesia. Y e LifeHouse di Wayaca 14- 
C. 


Su costurera stima: Filonila y famia 
Demas famia: Adonis, Agatha, Silieé, Werleman, 
Gretel, Arends, Hernandes, Bommel, Holsman, 
Beugelsdijk, Mohamed, Dirksz, Irausquin, Does, 
Koolman, Dooper, Richardson, Steenen, Cardoze, 
Cardoso, Da Costa-Gomez, Boye, Gibbs, Bikker, 
Raven, Bakmeyer, v/d Kuyp, Hart, Wever, Maduro, 
Boekhoudt, Ruiz, Vingal, Speijer, Julen, Lacle, Pablo, 
Pieters, Gomes, Bennett, Garcia, Monte 


Nos disculpa si acaso nos por a lubida un of mas 
persona den nos tristeza 


Ta invita pa asisti na acto di condolencia cu lo tuma 
lugar Diahuebs 06 di Juli di 7pm pa 9pm na Aurora 
Funeral Home. 


Acto di entiero lo tuma lugar Diabierna 07 di Juli 
di 2023 di 1or di atardi pa 4or di atardi na Aurora 
Funeral Home y despues lo sali bai pa santana na 
Playa. 


“Señor ta mi wardador, 
mi’n tin falta di nada. 
Den cunucu di yerba berde 
e ta ponemi sosega. 
E ta hibami na awa trankil, 
pa mi bolbe haña forsa”. 
Salmo: 23 


Nos ta anuncia fayecimento di: 


Felipe Gregorio 
Gamarra 
*24-12-1934 - †04-07-2023 


Acto di entiero lo wordo anuncia despues. 


Cu profundo dolor den nos curazon, nos ta 
anuncia fayecimento di: 


Ceasar Giovanni 
“Joe” Maduro 
13 mei 1944 - 2 juli 2023 


Na nomber di su 
Esposa: 
Myra Maduro-Arends 


Yiunan: 
Carlos y Lilah Maduro-Wever 
Jaime y Selimah Maduro-Halabi 


Nieto(a)nan: 
Sean y Matthew 
Eva y Sarah 


Rumannan: 
†Norma Maduro 
†Wijki Maduro, Chibi de Cuba y famia 
Freddy Maduro, Gianna Koolman y famia 
†Jichi Maduro y famia 
Alchi y Maria Maduro y famia 
Quito Maduro, Roslin Kock y famia 


Tanta: 
Lulu y Neeuw Lioe-A-Tjam y famia 


Swa y cuñanan: 
Harold Arends y famia 
Stella y Jan van Gulick y famia 
Josee Borst 


Amigonan: 
Randy Croes, Cerilio Koolman, Jean Pierre Visser, 
Club di Koffie 


Deria Cuaton, primonan, primanan y ihanan 


Condolencia ta tuma lugar diahuebs 6 di juli 
2023 na Royal Funeral Home cuminsando 6or di 
atardi te 9or di anochi. Acto di entiero lo tuma 
lugar diabierna 7 di juli 2023 na Royal Funeral 
Home cuminsando di 2or di merdia te cu 3:30 di 
merdia, sigi pa un response. Cremacion lo tuma 
luga den seno familiar. 


Lo tin un box disponibel pa donacion na 
Edmund Harms Foundation. 
Despues di entiero no lo ricibi bishita di 
condolencia na cas. 


“Señor ta mi wardador, mi’n tin falta di nada 
Den cunucu di yerba berde 
e ta ponemi sosega. 
E ta hibami na awa trankil, 
Pa mi bolbe haña forsa”. 
Salmo: 23 


Nos ta anuncia fayecimento di: 


Carmen Virginia Ras 
*11-01-1945 - †05-07-2023 


Acto di entiero lo wordo anuncia despues. 


“Nos tin e tristo deber di anuncia 
fayecimiento di nos gran amigo, 


Joe Maduro 


Nos lo sinti su falta durante nos 
reunion semanal na Gloria. 


Nos profundo condolencia na su 
Señora, yuinan y demas famia. 


Cu Joe sosega na paz. 


Michael Kuiperi, Eduardo de Veer, 
Olindo Koolman, Eddie Croes, 
Ruben Mansur y Jossy Laclé.” 


